Миграгъ Мардали

Миграгъ Мардали (1820 – 1927) — лезги шаир. Миграгърин хуьре Асваран хзанда дидедиз хьана. Ада, вири вичин яргъи уьмьурда дерзичивал ийиз, хизан хвена. Самур ва Куьре дерейра, Къуба пата Мардали тефей хуьр бажагьат жагъин. Гзаф йисар ада шаир Кесиб Абдуллагь хайи хуьр тир Манкъулида акъудна. Мардали савадлу, дуьньядикай хабардар, рикӀ михьи, анихъ галай инсандикай хабар кьадай кас тир. Вичин рикӀ тӀар ва я шад авур, вичиз таъсир авур крарикай ада чӀалар туькӀуьрдай. Жемятдиз уста Мардалидин чӀалар бегенмиш тир, вучиз лагьайтӀа адани, Етим Эмина, Ахцегь Гьажиди, Малла Нуриди ва маса лезги шаирри хьиз, зегьметчи инсандин дерди гьалдикай, гьа аямдин татугайвилерикай кхьизвай. Уста Мардалиди вичин чӀалар жуьреба-жуьре месэлайриз бахшзава. Абурун арада мугьуббатдин, яшайишдин, насигьатдин ва сатирадин эсерарни гьалтзава. Уьмьурлух вичин зегьметдал яшамиш хьайи ва халкьдиз къуллугъ авур уста Мардали 1927-йисуз кечмиш хьана. Шаирдин чав агакьай эсерри революциядлай виликан лезги литература мадни девлетлу ийизва.Гь. Гьашаров «Лезгийрин революциядин вилик квай девиррин литература», Магьачкъала, Дагучпедгиз, 1990 == Баянар == Категория:Лезги шаирар Категория:Миграгъа дидедиз хьанайбур